P r a e f a t i o. 



Si, quem habetis in manu, quod attinet ad enumerationem specierum 

 hucusque notarum, forsan minus completus , sed quoad descriptionem 

 earum, ad quas mihi patuit aditus, fusior provenit et copiosior fasciculus, 

 quam quos prius edidi, illud in eo est, quod plantae monocotyledoneae 

 in universum ab auctoribus doctisque peregrinatoribus (paucis tantum ex- 

 ceptis) secus plane ac Dicotyledonearum familiae conspicuum in modum 

 in omni fere opere systematico neglectae appareant atque illis ubique 

 fere praemissis sint postpositae. Etiam fasciculi recentissimi commenta- 

 riorum maxime celebrium externorum, praesertim anglicorum, opportuno 

 tempore praesto mihi non fuerunt, quare in synopsi hic elaborata. non^ 

 nulla jam alicubi descripta deerunt. 



Quae quitlem a me certe invito praetermissa secunda. fortuna brevi 

 post tempore haud magni supplementi loco me lubentissime additurum 

 esse, lectores benevoli certo sciant. 



Species vero enumeratas quam accuratissime describere, id propterea 

 necessarium duxi, quod fortasse in hac familia diversissimae plantae sub 

 eodem conjunctae fuerint nomine. In formis enim hisce heterogeneis secer- 

 nendis, eoque quod plane diversum esse elucet, sejungendo, summum in- 

 cepti posui studium ; ad secretionem hanc et sejunctionem defendendam 

 accurata vero rerum descriptio fuit requirenda, quum diagnoses hodie, 

 praesertim in generibus specierum numero pollentibus, nisi in molem de- 

 scriptionis ambitum superantem extensae, scientiae parum inserviant. 



Ad hunc praecipue finem Systema Vegetabilium, a beatis Schultesiis 

 patre et filio editum potissimum prae oculis habui, illoque me ab omni 

 plagii macula, liberum, eo majore jure uti posse credidi^ quoniam suo 

 tempore in opere citato Liliacearum Amaryllidearumque familias majore 

 ex parte ipse elaboravi. 



Cl. W. Herberti Amaryllidearum monographia quod a monographia 

 nobis liceat postulare prorsus non praestat. Characteres et diagnoses 

 specierum novarum pro maxima parte tam imperfectae et in notis (ut men- 

 sura absoluta floris partium secundum pollices eorumque fragmenta) tam 

 vacillantibus sunt positi, ut ne minimi quidem ad scientiae botanicae usus 

 fere sint pretii. Icones additae quoque tam imperfectae sunt et mancae, 

 ut descriptiones inde vix possint suppleri,, et ita opus per se splendidum 



